Maroela Media se nuwe e-winkel: wys jou hart klop Afrikaans | Maroela Media
Van 'n klimtol tot 'n T-hemp wat jou taal praat: alles beskikbaar by maroelawinkel.co.za
Maroela Media is veel meer as net 'n Afrikaanse nuuswebwerf. Ons is 'n kuierplek: die groot tafel in jou ouma se kombuis waar jy kan kom aansit vir 'n koppie boeretroos en 'n stuk melktert. Ons is die stoep op jou oom se plaas waar jy sit en stories luister terwyl oupa biltong kerf. En nou is ons ook jou pa se koöperasie – die plek waar jy van 'n kettie tot 'n T-hemp kan koop: alles in jou taal.
In Die Koöperasie, Maroela se splinternuwe e-winkel, verkoop ons alles waarvan jy (en jou ouma, meisie, oom, ouboet en juffrou) hou. So wys jou hart klop Afrikaans, en gee 'n geskenk waarmee selfs jou skoonma gelukkig sal wees:
• 'n T-hemp vir daai hardebaard, prikkelpop, kaalvoetkind, babbelbek, koeksister-en-boerewors-paartjie en selfs die boekwurm in die familie
• boereporselein-blikbekers – net so taai soos jou kanniedood-oupa
• 'n koffiebeker met idiome vir daai Oom Oubaas in die familie wat altyd die jakkals aan die stert beet het
• 'n plonspot vir jou oom wat al teen 05:00 'n honderd osse gebrandmerk het
• kombuistaal-yskasmagnete vir Ansie se juffrou wat al moeg is vir badsout
• 'n wielewalieklimtol waarmee Sareltjie sy maats kan beïndruk
• 'n snoesige kombersie vir ouma se knieë
• 'n Boereplaas-bordspeletjie waarmee Oupa vir 'n slag vooruit kan boer
• 'n Grootste Afrikaanse Liedjie-CD waarmee die jongklomp deurnag kan skoffel.
So bestel sommer vandag nog vir jou tannie in die Kaap 'n geskenk en ons sal sorg dat dit netjies toegedraai by haar afgelewer word.
Ons het iets wat elke hart en sak pas. Kom maak 'n draai in Die Koöperasie en wys jou hart klop Afrikaans.
Die Koöperasie winkel
Dit klink sommer heel oulik!!!!!
Sopas my eerste aankoop gemaak, hopelik is daar nog vele meer.
ons kan nie kom koop nie ons woon in wetteren vlaamse deel van belgie maar ons wens julle baie geluk met hulle nuwe winkel
Dis te oulik! Ek wil ook so een hê, maar wat van 'n snit wat vleiender sal wees vir 'n vrou se ronder kurwes. Nie 'n ontwerpersnommertjie nie, net dalk 'n oper neklyn, dalk drie knopies voor en effens gevorm.
Kan julle asb die link vir die e-winkel vir my op email stuur, dit wil nie oopmaak van die whatsapp boodskap af nie. Kan mens slegs per kredietkaart items aankoop, of is daar 'n ander manier ook?